CELEX: 32015R2351
Language: mt
Date: 2015-12-14 00:00:00
Title: Regolament ta' Implimentazzjoni tal-Kummissjoni (UE) 2015/2351 tal-14 ta' Diċembru 2015 dwar il-klassifikazzjoni ta' ċerti prodotti fin-Nomenklatura Magħquda

17.12.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 331/3
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/2351
      tal-14 ta' Diċembru 2015
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha b'mod parzjali jew bis-sħiħ, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi previst li l-informazzjoni vinkolanti dwar it-tariffi maħruġa fir-rigward tal-prodotti kkonċernati minn dan ir-Regolament, li ma tikkonformax ma' dan ir-Regolament, għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
               
            
                  (5)
               
               
                  Il-Kumitat tal-Kodiċi Doganali ma rnexxilux jagħti l-opinjoni tiegħu fi ħdan l-iskadenza stabbilita mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness huma kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-14 ta' Diċembru 2015.
         
            
               Għall-Kummissjoni,
            
            
               F'isem il-President,
            
            Heinz ZOUREK
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali Komunitarju (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Sett tal-ġardinaġġ ippreżentat f'imballaġġ tal-plastik li fih hemm l-oġġetti li ġejjin:
                  
                  
                      
                  
                  
                     Il-klassifikazzjoni hija stabbilita skont ir-Regoli Ġenerali 1 u 6 għall-interpretazzjoni tan-Nomenklatura Magħquda (GIR).
                     L-oġġetti ma jistgħux jitqiesu bħala oġġetti ppreżentati f'sett għal bejgħ bl-imnut skont it-tifsira tar-GIR 3(b) minħabba li mhux kollha huma ppreżentati flimkien biex tiġi ssodisfata ħtieġa partikolari jew biex titwettaq attività speċifika.
                     Il-basket ma jintużax għall-ġardinaġġ, iżda biex fih ikunu jistgħu jitqiegħdu l-oġġetti l-oħra. Dan jista' jintuża wkoll indipendentement mill-attivitajiet ta' ġardinaġġ.
                     Il-lapes ukoll mhuwiex għodda tal-ġardinaġġ u għandu l-użu prattiku tiegħu innifsu f'attivitajiet oħra.
                     Jekk wieħed jew aktar mill-oġġetti ta “sett” ma jissodisfawx l-istess ħtieġa partikolari jew mhumiex maħsuba biex iwettqu l-istess attività speċifika, kull oġġett irid jiġi kklassifikat separatament (ara wkoll il-Linji Gwida dwar il-klassifikazzjoni fin-Nomenklatura Magħquda tal-oġġetti ppreżentati f'settijiet għall-bejgħ bl-imnut, il-Parti B (II) (1)).
                     L-oġġetti individwali, kif imsemmija fid-deskrizzjoni tal-prodotti, għandhom ikunu kklassifikati kif ġej:
                     
                                 (a)
                              
                              
                                 Il-klassifikazzjoni hija stabbilita bil-kliem li jintuża fil-Kodiċijiet NM 4202 , 4202 22  u 4202 22 90 .
                                 Għandu jiġi kklassifikat bħala basket tal-idejn b'superfiċi esterna ta' materjal tessili skont il-Kodiċi NM 4202 22 90 .
                              
                           
                                 (b)
                              
                              
                                 Il-klassifikazzjoni hija stabbilita bil-kliem li jintuża fil-Kodiċi NM 6216 00 00 .
                                 Il-materjal tessili minsuġ huwa meqjus li huwa l-materjal li minnu huma magħmulin l-ingwanti. Għalhekk, dawn għandhom jiġu kklassifikati bħala ingwanti skont il-Kodiċi NM 6216 00 00 .
                              
                           
                                 (c)
                              
                              
                                 Il-klassifikazzjoni hija stabbilita bil-kliem li jintuża fil-Kodiċi NM 8201  u 8201 50 00 .
                                 Għandu jiġi kklassifikat bħala mqass tal-ġardinara skont il-Kodiċi NM 8201 50 00 .
                              
                           
                                 (d)
                              
                              
                                 Il-klassifikazzjoni hija stabbilita bil-kliem li jintuża fil-Kodiċijiet NM 8201  u 8201 10 00 .
                                 Għandu jiġi kklassifikat bħala luħ skont il-Kodiċi NM 8201 10 00 .
                              
                           
                                 (e)
                              
                              
                                 Il-klassifikazzjoni hija stabbilita bil-kliem li jintuża fil-Kodiċijiet NM 3926 , 3926 90  u 3926 90 97 .
                                 Għandu jiġi kklassifikat bħala oġġetti oħrajn tal-plastik skont il-Kodiċi NM 3926 90 97 .
                              
                           
                                 (f)
                              
                              
                                 Il-klassifikazzjoni hija stabbilita bil-kliem tal-Kodiċijiet NM 9609 , 9609 10  u 9609 10 10 .
                                 Għandu jiġi kklassifikat bħala lapes b'faħma tal-lapsijiet skont il-Kodiċi NM 9609 10 10 .
                              
                           
               
                     
                                 (a)
                              
                              
                                 Basket magħmul minn drapp tessili minsuġ, b'superfiċi esterna ta' materjali tessili b'but kbir fuq ġewwa u b'erbgħa bwiet iżgħar fuq barra,
                              
                           
                  
                     4202 22 90 
                  
               
                     
                                 (b)
                              
                              
                                 Par ingwanti, prinċipalment magħmulin minn drapp tessili minsuġ, b'kisja ħafifa ta' plastiks ċellulari fuq in-naħa tal-keff tal-id,
                              
                           
                  
                     6216 00 00 
                  
               
                     
                                 (c)
                              
                              
                                 Imqass tal-ġardinara għaż-żbir magħmul mill-metall bażiku,
                              
                           
                  
                     8201 50 00 
                  
               
                     
                                 (d)
                              
                              
                                 Luħ tal-ġardinara magħmul mill-metall bażiku,
                              
                           
                  
                     8201 10 00 
                  
               
                     
                                 (e)
                              
                              
                                 Tnax-il stikka tal-plastik għall-immarkar,
                              
                           
                  
                     3926 90 97 
                  
               
                     
                                 (f)
                              
                              
                                 Lapes b'faħma tal-lapsijiet.
                              
                           
                  
                     9609 10 10 
                  
               
                     L-artikoli tas-sett huma ppakkjati individwalment f'imballaġġ protettiv tal-plastik.
                     Id-drapp tal-basket u tal-ingwanti għandu l-istess disinn (siġar, fjuri, djar).
                     Ara l-istampa (*).
                  
                  
                      
                  
               
            (*)  L-istampa qed tingħata għal skopijiet ta' informazzjoni biss.
         
            (1)  ĠU C 105, 11.4.2013, p. 1.